ทั่วโลกป่วย “โควิด” ทะลุ 28 ล้านราย อินเดีย สาหัส ติดเชื้อรายวันเฉียดแสนคน!
เว็บไซต์ Worldometers อัปเดตสถานการณ์ "โควิด-19" ล่าสุด ทั่วโลกป่วยทะลุ 28 ล้านรายแล้ว อินเดีย สาหัส ติดเชื้อรายวันเฉียดแสนคน!
เว็บไซต์ Worldometers อัปเดตสถานการณ์ "โควิด-19" ล่าสุด ทั่วโลกป่วยทะลุ 28 ล้านรายแล้ว อินเดีย สาหัส ติดเชื้อรายวันเฉียดแสนคน!
10 ก.ย. 2563

Worldometers เว็บไซต์ที่รายงานสถานการณ์การแพร่ระบาดของผู้ติดเชื้อไวรัสโคโรนา 2019 (โควิด-19) ทั่วโลก แบบเรียลไทม์ รายงานตัวเลขผู้ติดเชื้อสะสมทั่วโลก ณ วันที่ 10 ก.ย.63 เวลา 10.30 น. (ตามเวลาประเทศไทย) ทะลุ 28 ล้านรายแล้ว โดยล่าสุดอยู่ที่ 28,022,276 ราย ติดเชื้อเพิ่ม 286,548 ราย เสียชีวิตรวม 908,000 ราย เสียชีวิตเพิ่ม 6,227 ราย รักษาหายแล้ว 20,100,662 ราย
ทั้งนี้ สหรัฐอเมริกา ซึ่งเป็นประเทศที่มีผู้ติดเชื้อโควิด-19 สูงสุดเป็นอันดับแรก มีผู้ป่วยยืนยันสะสม 6,549,475 ราย เพิ่มขึ้น 35,244 ราย เสียชีวิตรวม 195,239 ราย เสียชีวิตเพิ่ม 1,209 ราย รักษาหาย 3,846,095 ราย
ขณะที่ อินเดีย ซึ่งมีผู้ติดเชื้อพุ่งสูง แซงบราซิลขึ้นมาอยู่อันดับ 2 ยอดผู้ป่วยยืนยันสะสมล่าสุดอยู่ที่ 4,462,965 ราย เพิ่มขึ้น 95,529 ราย เสียชีวิตรวม 75,091 ราย เสียชีวิตเพิ่ม 1,168 ราย รักษาหาย 3,469,084 ราย
อันดับ 3 บราซิล มีผู้ติดเชื้อยืนยันสะสม 4,199,332 ราย เพิ่มขึ้น 34,208 ราย เสียชีวิตรวม 128,653 ราย เพิ่มขึ้น 1,136 ราย รักษาหาย 3,453,336 ราย
อันดับ 4 รัสเซีย มีผู้ติดเชื้อยืนยันสะสม 1,041,007 ราย เพิ่มขึ้น 5,218 ราย เสียชีวิตรวม 18,135 ราย เพิ่มขึ้น 142 ราย รักษาหาย 856,458 ราย
ส่วนอันดับ 5 เปรู  มีผู้ติดเชื้อยืนยันสะสม 702,776 ราย เพิ่มขึ้น 6,586 ราย เสียชีวิตรวม 30,236 ราย เสียชีวิตเพิ่ม 113 ราย รักษาหาย 536,959 ราย